b'\n_START_ARTICLE_\nRjavi \xc5\xa1karnik\n_START_SECTION_\nOpis\n_START_PARAGRAPH_\nRjavi \xc5\xa1karnik je srednje velika ujeda, ki zraste do 61 cm in ima razpon peruti od 145 do 155\xc2\xa0cm. Po zgornji strani je rjasto rjave barve, po spodnji svetleje rjasto rjav s temnej\xc5\xa1imi progami, svetlo sivo temno progasto glavo in zna\xc4\x8dilnimi svetlimi polji pred dlanskimi peresi. V letu ga najla\xc5\xbeje spoznamo po dolgem, globoko razcepljenem, rjasto rde\xc4\x8dem repu. \xc5\xa0karjasta oblika repa je vedno vidna, pa naj ptica po\xc4\x8diva ali leti. Peruti so dolge in razmeroma ozke, v letu bolj ali manj upognjene, pri jadranju pa potisnjene naprej. Pogosto premika vsako zase, ko lovi zra\xc4\x8dni tok. Pri krmiljenju pogosto su\xc4\x8de tudi rep. Leti z globokimi zamahi, tako, da se trup ziblje gor in dol.'